25-28 oktabr kunlari Toshkentda "Rossiya va O‘zbekiston – strategik hamkorlar" forumi bo‘lib o‘tadi, deb xabar bermoqda Janubi-Ural savdo-sanoat palatasi. Forum doirasida O‘zbekiston va Rossiya vakillari amaliy uchrashuvlar va muloqotlar o‘tkazishadi. Shuningdek, "Rossiya-O‘zbekiston hamkorligining dolzarb masalalari" mavzusida davra suhbati o‘tkazish rejalashtirilgan. Rossiya delegatsiyasi O‘zbekiston bozori holati, mamlakatda birgalikda biznes yuritish shartlari, soliq solish va bojxona rasmiylashtiruvi haqida batafsil ma’lumot oladi. Rossiya delegatsiyasi, shuningdek, Xalqaro sanoat yarmarkasi va Kooperatsion birjada ishtirok etadi. Bu tadbirda rossiyalik tadbirkorlar O‘zbekiston kompaniyalari bilan hamkorlik aloqalarini o‘rnatishlari, buyurtmalarni joylashtirishlari, sanoat kooperatsiyasi variantlarini ko‘rib chiqishlari, investitsion hamkorlik yo‘nalishlarini aniqlashtirib olishlari mumkin bo‘ladi.